  Майя Бывальцева Удмуртие коронавирус инфекцилэсь 73 сюрс 124 доза вакцина вуиз. Со сярысь элькунысь тазалыкез утёнъя министерстволэн пресс-службаез ивортӥз. Улосвылэ 59 сюрс 924 доза «Суптник Лайн» но 13 сюрс 200 доза «Спутник V» вакционаосты вуттӥзы. Солэн оглюкетэз куать толэзьлэсь азьвыл прививка пуктэмъёслы ревакцинацилы кутӥськоз. Али сыӵе луонлык усьтэмын 60 арессэс ортчем муртъёслы но эм удысын ужасьёслы, кин ӝыны ар талэсь азьло вакцинациез ортчиз. Выльысь прививка лэсьтыны котькудӥныз росси вакцинаен луэ. Та дыре Удмуртиын «Спутник V», «ЭпивакКорона», «Спутник Лайт» вакционаос вань. Ревакцинацие гожтӥськыны Госуслуги портал яке улон интыя эмъяськоннилэн регистратураез пыр луэ. Шор площадьысь мобильной пунктын ревакцинация уз ортчытэ. Тодэ вайытом, таяз арняе Ижын кык бригадаос парке но театре поталозы.  Тегъёс: Тазалык Ижкар Удмуртия коронавирус вакцина АлександрБречалов  